کرزي نوې کابینه پارلمان ته معرفي کړه
د افغانستان جمهور رئیس کرزي ددغه ملک پارلمان ته د خپلې کابینې لست وړاندي کړی.
د اسد د ٢٩مې په جنجالي انتخاباتو کې د انتخابېدو وروسته ، د جمهور ریْس کرزي د کابېنې جوړښت ته د هغه د تعهد د یوه غټ امتحان په سترګه کتل کېږي. د کابېنې پر عړو باندې باید په پارلمان کې بحث وشي او د پارلمان د غړو د تصویب وروسته به رسمي شي. په دغه نوي لست کې د کورنیو چارو، دفاع او مالیې وزیران د پخوانۍ کابېنې غړي دي او د باندنیو چارو د وزارت لپاره لا څوک نه دی ټاکل شوی. لویدیځ ملکونو پر کرزي باندې فشار راوستلی چې د خپل حکومت څخه اداري فساد لېري کړي او خبرداری یې ورکړی چې که دغه کار ونکړي نو خپلې مرستې او قواووې به پر بندې کړي. په عین حال کې د افغانستان د پارلمان ځېنو غړو د جمهور ریْس کرزي د کابیېنې پر انتخاب باندې نارضایتي څرګنده کړې ده. عبدالرحیم ورک د دفاع وزیر حنیف اتمر داخله وزیر غلام فاروق وردک د معارف وزیر سید محمد امین فاطمی د عامې روغتیا وزیر انجنیر امیر زی سنگین د مخابرات او تکنالوژی وزیر داکتر عمر زاخیلوال د مالیې وزیر حسن بانو غضنفر د ښځو چارو وزیره جنرال خدایداد د مخدره موادو سره د مبارزې وزیر محمد اسماعیل د انرژی او اوبو وزیر آصف رحیمی د زراعت او مالدارئ وزیر سرور دانش د عدلیې وزیر وحیدالله شهرانی د معادنو وزیر غلام محمد ییلاقی د تجارت او صنایعو وزیر داکتر محدالله بتاش د ترانسپورت او هوانوردئ وزیر سید حامد گیلانی د سرحداتو او قبایلو وزیر انوار الحق احدی د اقتصاد وزیر سید مخدوم رهین د اطلاعات او کلتور وزیر عنایت الله بلیغ د حج او اوقافو وزیر اسماعیل منشی وزیر کار و امور اجتماعی عبیدالله عبید د لوړو زده کړو وزیر انجنییر عبدالرضا عبداللهی د فواید عامې وزیر ویس احمد برمک د کلیو د پراختیا وزیر عنایت الله نظری د کډوالو د چارو وزیر ویل شوي چې د بهرنیو چارو، ښار جوړونې او شهیدانو او معلولینو د وزارتونو لپاره کاندید وزیران به وروسته اعلان شي.